**4.pielikums**

**Kvalifikācijas prasības pretendentam**

Iepirkumam “Kvalitātes pārvaldības sistēmas ISO 9001, Vides pārvaldības sistēmas ISO 14001 un Energopārvaldības sistēmas ISO 50001 pārsertifikācijas un periodiskās 2 gadu uzraudzības pakalpojuma sniegšana Rīgas brīvostas pārvaldei”

Nosacījumi Pretendenta dalībai iepirkumā:

1. Pretendents normatīvajos aktos noteiktajos gadījumos un kārtībā ir reģistrēts Latvijas Republikā vai līdzvērtīgā komercdarbības (saimnieciskās darbības) reģistrā ārvalstīs;
2. Pretendentam izvirzītās kvalifikācijas prasības, tehniskās un profesionālās spējas:
	1. Pretendents ir akreditēts LATAK (Valsts aģentūrā “Latvijas Nacionālais akreditācijas birojs”) vai ekvivalentā institūcijā pēc ISO/IEC 17021-1:2015 vai ekvivalenta standarta.
	2. Pretendents līguma izpildē nodarbinās vismaz:
		1. vienu auditoru kvalitātes pārvaldības jomā;
		2. vienu auditoru vides pārvaldības jomā;
		3. vienu auditoru energopārvaldības jomā
	3. Pretendents nodrošina, ka vismaz viens no 2.1., 2.2. un 2.3.punktā minētajiem auditoriem ir vadošais auditors.
3. Pretendenta piedāvātajiem auditoriem izvirzītās prasības:

3.1. Auditori nodrošina saziņu ar Pasūtītāja darbiniekiem latviešu valodā.

3.2. Pakalpojuma sniegšanai piesaistītajam auditoram:

3.2.1. kvalitātes pārvaldības jomā ir augstākā izglītība, tas ir ieguvis IRCA (The International Register of Certificated Auditors) vai ekvivalentu sertifikātu, un iepriekšējo 3 (trīs) gadu laikā tam ir pieredze kvalitātes pārvaldības sertifikācijas vismaz 5 (piecu) auditu veikšanā. Vēlama arī pieredze informācijas drošības pārvaldības sertifikācijas vismaz 5 (piecu) auditu veikšanā.

3.2.1. vides pārvaldības jomā ir augstākā izglītība, tas ieguvis IRCA (The International Register of Certificated Auditors) vai ekvivalentu sertifikātu, un iepriekšējo 3 (trīs) gadu laikā tam ir pieredze vides pārvaldības sertifikācijas vismaz 5 (piecu) auditu veikšanā;

3.2.2. energopārvaldības jomā ir augstākā izglītība, tas ieguvis IRCA (The International Register of Certificated Auditors) vai ekvivalentu sertifikātu, un iepriekšējo 3 (trīs) gadu laikā tam ir pieredze energopārvaldības sertifikācijas vismaz 5 (piecu) auditu veikšanā.

3.3. Pretendenta piesaistītais vadošais auditors iepriekšējo 3 (trīs) gadu laikā ir veicis vismaz 5 (piecus) kvalitātes pārvaldības sistēmas sertificēšanu kā vadošais auditors atbilstoši ISO 9001 prasībām, vēlams, ka arī pretendenta piesaistītais vadošais auditors 3 (trīs) gadu laikā ir veicis vismaz 5 (piecus) informācijas drošības pārvaldības sertificēšanu kā vadošais auditors atbilstoši ISO 27001 prasībām, vai 5 (piecus) vides pārvaldības sertificēšanu kā vadošais auditors atbilstoši ISO 14001 prasībām, vai 5 (piecus) energopārvaldības sertificēšanu kā vadošais auditors atbilstoši ISO 50001 prasībām.

3.4. Pretendentam iepriekšējo 3 (trīs) gadu laikā ir pieredze audita un sertificēšanas pakalpojumu sniegšanā kvalitātes pārvaldības sistēmas, vides pārvaldības sistēmas un energopārvaldības sistēmas, kā arī vēlams informācijas drošības pārvaldības sistēmas jomā vismaz 3 (trijās) valsts pārvaldes iestādēs vai juridiskajās personās, kas darbojas transporta un sakaru nozarēs, un, kurās darbinieku skaits ir vismaz 200.

3.5. Pretendents iepriekšējos 3 (trīs) gados ir veicis vismaz 5 (piecus) pilnu sertifikācijas ciklu (sertifikācija un uzraudzība), atbilstoši ISO 9001, ISO 14001 un ISO 50001 (spēkā esošās aktuālās standartu versijas) prasībām, kas ir pabeigti un nodoti pasūtītājiem. Vēlams, ka pretendents iepriekšējos 3 (trīs) gados ir veicis vismaz 5 (piecus) pilnu sertifikācijas ciklu (sertifikācija un uzraudzība) informācijas drošības pārvaldības sertificēšanu atbilstoši ISO 27001 prasībām.